REPUBLIKA HRVATSKA

KRAPINSKO-ZAGORSKA ŽUPANIJA

OPĆINA STUBIČKE TOPLICE

NAČELNIK

KLASA: 400-08/17-01/30

URBROJ:2113/03-03-17-1

Stubičke Toplice, 13.12.2017.

Na temelju članka 28. Zakona o komunalnom gospodarstvu (Narodne novine br. 36/95, 109/95, 21/96, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 49/11, 84/11, 90/11, 144/12, 94/13, 153/13, 147/14 i 36/15) i članka 46. stavak 2. točka 3. Statuta Općine Stubičke Toplice (Službeni glasnik Krapinsko-zagorske županije br. 16/09 i 09/13) ) načelnik Općine Stubičke Toplice donosi sljedeću

O D L U K U

o utvrđivanju prijedloga Druge izmjene Programa održavanja objekata i uređaja komunalne infrastrukture na području Općine Stubičke Toplice za 2017. godinu

Članak 1.

Drugom izmjenom Programa održavanja objekata i uređaja komunalne infrastrukture na području Općine Stubičke Toplice za 2017. godinu mijenja se procjena troškova i iskaz financijskih sredstava za održavanje objekata i uređaja komunalne infrastrukture sukladno Drugoj izmjeni Proračuna Općine Stubičke Toplice i to za:

-	održavanje javnih površina,

-	odvodnju atmosferskih voda,

-	održavanje nerazvrstanih cesta,

-	javnu rasvjetu i

-	održavanje sustava opskrbe pitkom vodom na lokalnom vodovodu Sljeme-Pila-Strmec Stubički.

Članak 2.

Opis poslova po djelatnostima sa izvorima financiranja i procjenom troškova dan je u Tabeli 1. koja je sastavni dio i prilog ovog Programa.

OPIS I OPSEG POSLOVA ODRŽAVANJA KOMUNALNE INFRASTRUKTURE

ODRŽAVANJE JAVNIH POVRŠINA

1. Za uređenje i održavanje parkova i zelenih površina predviđena su sredstva u iznosu od 274.500,00 kuna, od čega je 13.000,00 kn predviđeno za motorni benzin i dizel gorivo, 28.000,00 kn za električnu energiju za javni sat i fontanu , 10.000,00 kn za božićnu dekoraciju te 12.500,00 kn za pribor i alat, flaks za flakserice, ulje za održavanje opreme koja služi za uređenje parkova, pesticide i ostali potrebni materijal. 211.000,00 kn je predviđeno za ocvjećivanje površina na cijelom području Općine, te druge usluge koje su vezane uz parkove: rušenje dotrajalog drveća, vađenje panjeva, izradu natpisnih ploča, bojenje klupa, manje zemljane radovi koji se izvode prema potrebi.

2. Za tekuće održavanje dječjih igrališta predviđeno je 17.800,00 kn.

II.	ODRŽAVANJE NERAZVRSTANIH CESTA I ODVODNJA ATMOSFERSKIH VODA

1. Za održavanje javnih puteva i nerazvrstanih cesta planirana su sredstva u iznosu od 629.000,00 kn, a utrošiti će se za navoz i razgrtanje kamenog materijala na neasfaltirane ceste, utvrđivanje bankina, održavanje kanala oborinskih voda, sanaciju asfalta, te za čišćenje grmlja i raslinja uz javne puteve i druge radove vezane za kontinuirano održavanje nerazvrstanih cesta i putova.

2. Za čišćenje snijega i posipavanje prometnica u zimskim mjesecima predviđeno je 189.500,00 kn.

JAVNA RASVJETA

1. Za uslugu održavanja javne rasvjete predviđeno je 120.000,00 kn.

2. Planirani troškovi električne energije za osvjetljavanje javnih puteva, površina i cesta iznose 185.000,00 kn.

OPSKRBA PITKOM VODOM – ODRŽAVANJE LOKALNOG VODOVODA

1. Za potrošnju električne energije za klorinatorsku stanicu planirano je 700,00 kn.

2. Za uslugu tekućeg i investicijskog održavanja vodovoda predviđeno je 122.000,00 kn, a podrazumijeva popravke na lokalnom vodovodu, te zamjenu neispravnih dijelova.

3. Za laboratorijske usluge ispitivanja kvalitete vode predviđeno je 13.000,00 kn.

Članak 3.

Druga izmjena Programa održavanja objekata i uređaja komunalne infrastrukture na području Općine Stubičke Toplice za 2017. godinu objaviti će se u “Službenom glasniku Krapinsko-zagorske županije”.

Članak 4.

Odluka se upućuje Općinskom vijeću Općine Stubičke Toplice na donošenje.

OPĆINSKI NAČELNIK

Josip Beljak, dipl.ing.agr.

DOSTAVITI:

Općinsko vijeće Općine Stubičke Toplice

Arhiva, ovdje